open-index/open-wikipedia-markdown huggingface dataset:
Sedlo (vrch v Poľane)

**Sedlo** () je vrch v pohorí Poľana, krajinnom celku Slovenského stredohoria. Leží nad Hriňovou, približne  severne od jej centra. Patrí do Chránenej krajinnej oblasti Poľana. 

## Poloha
Nachádza sa vo východnej časti pohoria, v geomorfologickom podcelku Vysoká Poľana. Vrch leží v Banskobystrickom kraji, na území okresu Detva a v katastrálnom území mesta Hriňová. Najbližším sídlom je na južnom úpätí ležiace mesto Hriňová. 

## Opis
Vrch leží v rázsoche, ktorá vybieha juhovýchodným smerom z masívu Poľany (). Tá je oddelená plytkým sedlom západným smerom, severne susedí vrch Kopce () a Záhorská skala (), východne Hukavský grúň (), južne Javorinka () a juhozápadne Kozí chrbát (). Oblasť patrí do povodia Hrona a jeho čiastkového povodia Slatiny, kam smeruje rieka Hukava, odvodňujúca celý masív Sedla. Severozápadný okraj vrchu zasahuje do národnej prírodnej rezervácie Zadná Poľana, ktorá je súčasťou Chránenej krajinnej oblasti Poľana. Vrchol nie je prístupný značeným chodníkom.

### Výhľady
Nesúvislý lesný porast vrcholovej, najmä južne situovanej časti Sedla, umožňuje obmedzený, no zaujímavý rozhľad. Z vhodných miest je možné pozorovať okolité vrchy Poľany a Veporských vrchov, pri priaznivých podmienkach vidieť aj časť hrebeňa Nízkych a vrcholy Vysokých Tatier, no tiež mnohé vrchy na zemí Maďarska.

## Prístup
Na vrchol ani v jeho širšom okolí nevedie žiadny značený chodník, preto prístup je možný lesnými cestami a chodníkmi. 

## Referencie

## Pozri aj
* Vysoká Poľana
* Zoznam vrcholov v Poľane

## Externé odkazy
* Poloha na turistickej mape

Kategória:Vrchy v Poľane
Kategória:Tisícovky na Slovensku
Kategória:Vrchy v okrese Detva
Kategória:Hriňová
Čelo (vrch v Malých Karpatoch)

**Čelo** () je vrch v pohorí Malé Karpaty. Leží nad obcou Smolenice, približne  severozápadne od Trnavy. 

## Poloha
Nachádza sa v strednej časti pohoria, v geomorfologickom podcelku Pezinské Karpaty a jej časti Biele hory. Vrch leží v Trnavskom kraji, na území okresu Trnava a zasahuje na katastrálne územie obce Smolenice a Buková. Najbližšími sídlami sú východným smerom ležiace Smolenice a Trstín, južne situovaný Lošonec, severne ležiaca Buková a západným smerom Plavecký Mikuláš. 

## Opis
Vrch leží v mohutnom hrebeni s Veterlínom, ktorý vedie západo-východným smerom, súbežne so severne susediacim hrebeňom Zárub (). Oba hrebene sú prepojené sedlom práve v oblasti Čela a severne ležiacej dominanty, severovýchodne susedí Havranica (), juhovýchodne Driny (), južne Podvrh (), západne Veterlín () a Ostrý Kameň (). V oblasti nie sú významnejšie vodné toky, no prebytočná voda zásobuje na západe potok Hrudky, smerujúci Rudavou do Moravy a na východe Luhový potok a Trnávku v povodí Dudváhu. Vrcholom neprechádza žiadna značená trasa, no križovatka chodníkov s napojením na Štefánikovu magistrálu je v blízkom sedle. Vrch je súčasťou národnej prírodnej rezervácie Záruby, východne je prírodná pamiatka Čertov žľab, patriace do Chránenej krajinnej oblasti Malé Karpaty. V oblasti je viacero jaskýň.

### Výhľady
Hrebeň pokrýva lesný porast, preto obmedzený výhľad je možný len z miest s redšou vegetáciou. Severný horizont zatieňuje mohutný masív Zárub, preto vidieť najmä okolité vrchy Malých Karpát a blízku Borskú a Podunajskú nížinu. Pri priaznivých podmienkach vidieť aj časť Považského Inovca, Tribča a vzácne i Vtáčnika.

## Prístup
Na vrchol nevedie značená turistická trasa, no v sedle na severnom úbočí je križovatka chodníkov s napojením na Cestu hrdinov SNP. Prístup do sedla Záruby je možný:

* po  modrej značke:
** od východu zo Smoleníc cez Havraniu skalu
** od juhozápadu z Plaveckého Mikuláša cez Červenú horu a Brezinky
* po  zelenej značke:
** od juhu z obce Lošonec
** zo severu z vrchu Záruby (prepojenie na Cestu hrdinov SNP)
* po  červeno značenej Štefánikovej magistrále v trase Cesty hrdinov SNP cez Záruby:
** od západu z rázc. Červená hora cez Ostrý Kameň a Záruby
** zo severu z Bukovej-kameňolomu cez Havraniu skalu
* po  žltej značke z Plaveckého Petra cez Záruby 

## Referencie

## Pozri aj
* Pezinské Karpaty
* Biele hory
* Zoznam vrcholov v Malých Karpatoch

## Iné projekty

## Externé odkazy
* Poloha na turistickej mape

Kategória:Vrchy v Malých Karpatoch
Kategória:Vrchy pod 1000 metrov na Slovensku
Kategória:Vrchy v okrese Trnava
Kategória:Smolenice
Kategória:Buková (okres Trnava)
Agathinos (sochár)

**Agathinos** () bol grécky sochár z prvej polovice 4. stor. pred Kr.

Agathinos sa spomína na veľkom epidaurskom nápise týkajúcom sa správ o výstavbe a výzdobe Asklépiovho chrámu. Pre neúplný nápis sa nevie, aká bola jeho konkrétna úloha, za ktorú dostal odmenu 2836
drachiem. Je však isté, že Agathinos bol len realizátorom niektorých častí plastickej či architektonickej výzdoby. Grécky archeológ P. Kavvadias predpokladal, že Agathinos pracoval na sochách východného chrámového štítu navrhnutých Timotheom, ale to je spochybniteľné (pod vedením Timothea pracovali aj sochári Hektoridas a Lysión, mená ostatných nie sú na nápise čitateľné).

## Referencie a bibliografia

 
Kategória:Sochári starovekého Grécka
Havranica

**Havranica** () je vrch v pohorí Malé Karpaty. Leží nad obcou Smolenice, približne  severozápadne od Trnavy. Patrí do Chránenej krajinnej oblasti Malé Karpaty. 

## Poloha
Nachádza sa v strednej časti pohoria, v geomorfologickom podcelku Pezinské Karpaty a jej časti Biele hory. Vrch leží v Trnavskom kraji, na území okresu Trnava a zasahuje na katastrálne územie obce Smolenice a Buková. Najbližšími sídlami sú na severnom úpätí ležiaca Buková, južne situované Smolenice a východným smerom ležiaca obec Trstín. 

## Opis
Vrch leží v hlavnom hrebeni, v masíve s najvyšším vrchom Záruby (). Tie susedia západným smerom, oddelené nevýrazným sedlom, severne susedí vrch Medzipanské () a Biela hora (), východne Havrania skala, južne Driny () a juhozápadne vrch Čelo (). Severná, východná a južná časť patrí do povodia Dudváhu, kam vodu odvádza Trnávka, zo severných svahov voda odteká potokom Hrudky do Rudavy a Moravy. Vrcholom prechádza Štefánikova magistrála, vedúca v trase Cesty hrdinov SNP.

### Výhľady
Hrebeň aj vrchol pokrýva hustý lesný porast, preto výhľad je možný len z malých lokalít s redšou vegetáciou. Z vhodných miest je možné pozorovať najmä okolité vrchy Malých Karpát, Borskú a Podunajskú nížinu, no pri priaznivých podmienkach vidieť aj časť Bielych Karpát, Chvojnickej pahorkatiny, Považského Inovca a Tribča.

## Prístup
Vrcholom vedie Cesta hrdinov SNP, na ktorú sa pripájajú miestne trasy:

* po  červeno značenej Štefánikovej magistrále v trase Cesty hrdinov SNP:
** od západu z Ostrého Kameňa cez Záruby
** zo severu z Bukovej-kameňolomu cez Havraniu skalu
* po  modrej značke:
** od východu zo Smoleníc cez Havraniu skalu
** od juhozápadu z Plaveckého Mikuláša cez Červenú horu a Záruby
* po  žltej značke:
** od východu zo Smoleníc-vlak cez Havraniu skalu
** od západu z Plaveckého Petra cez Ostrý Kameň

## Referencie

## Pozri aj
* Pezinské Karpaty
* Biele hory
* Zoznam vrcholov v Malých Karpatoch

## Iné projekty

## Externé odkazy
* Poloha na turistickej mape

Kategória:Vrchy v Malých Karpatoch
Kategória:Vrchy pod 1000 metrov na Slovensku
Kategória:Vrchy v okrese Trnava
Kategória:Smolenice
Kategória:Buková (okres Trnava)
Michal Hraška

**Michal Hraška** (* 17. júl 1932, Lukáčovce† 16. máj 2002, Bratislava) bol slovenský herec a bábkoherec.

V rokoch 19531958 člen Bábkového divadla v Nitre. Pod umeleckým vedením Jána Romanovského prešiel nitrianskou bábkovodičskou školou, kde získal remeselnú zručnosť a animačnú ľahkosť. Od roku 1958 člen Štátneho bábkového divadla v Bratislave. Bol tvorcom originálneho sólového bábkového predstavenia „Show pre dve ruky“, s ktorým získal mnohé medzinárodné ocenenia. Ako herec účinkoval v mnohých filmoch, rozprávkach a komédiách, najznámejšou z nich bol *[[Pacho, hybský zbojník]]*, kde stvárnil rolu zbojníka Melichara. Prostredníctvom bábkovej postavy Mišo Vtipkár, ktorej zároveň prepožičal svoj hlas, účinkoval v humoristicko-súťažnej relácii *[[Vtipnejší vyhráva]]*, ktorú vysielala Česko-slovenská televízia v rokoch 19711987.

## Filmografia
* 1965 - *Máje* (komédia)
* 1968 - *Botafogo* (bábkový / muzikál / rozprávka)
* 1971 - *Dosť dobrí chlapi* (dráma)
* 1972 - *Tie malé výlety* (komédia / dráma)
* 1973 - *Deň slnovratu* (psychologický / Dráma)
* 1975 - *Život na úteku* (dráma / vojnový / 6ivotopisný)
* 1975 - *[[Pacho, hybský zbojník]]* (komédia)
* 1976 - *Desať percent nádeje* (dráma)
* 1976 - *[[Stratená dolina]]* (komédia)
* 1977 - *O Ťuťmákovi a Herešte* (rozprávka)
* 1977 - *Rachotilkovia* (rozprávka / rodinný)
* 1978 - *Kamenný chlapec* (bábkový / rozprávka)
* 1978 - *Nech žije deduško* (rodinný / komédia)
* 1979 - *Najlepšie želanie* (rozprávka)
* 1979 - *Prerušená hra* (krimi)
* 1979 - *Kresadlo* (animovaný / Rrzprávka)
* 1981 - *Popoluška* (bábkový / rozprávka)
* 1982 - *Kúzelné mestečko* (rodinný)
* 1982 - *Kočka* (dráma / psychologický)
* 1982 - *[[Popolvár najväčší na svete]]* (rozprávka)
* 1985 - *Domov* (1. epizóda / rodinný seriál)
* 1987 - *Rozprávienka vtáča zlaté* (bábkový / krátkometrážny)
* 1988 - *Zlatá panna zo zlatého vajca* (animovaný / bábkový / krátkometrážny)
* 1989 - *Rentabilita* (dráma)
* 1989 - *Krajina Dživiben* (bábkový / rozprávka)
* 1992 - *Janko Gondášik* (bábkový / krátkometrážny)                                                                        

### Zábavné programy
* *[[Vtipnejší vyhráva]]* - v relácii účinkoval ako *Mišo Vtipkár* (bábka, ktorú viedol a ktorej dal hlas) spolu s Ivanom Krajíčkom
* *Slniečko* - televízna relácia pre deti

## Referencie

## Literatúra
* 
* 

## Externé odkazy
*  
* ''Michal Hraška'' v databáze Slovenského filmového ústavu
* ukážka z animovaného filmu Elixír (1989) - ''hlas Michala Hrašku''

Kategória:Slovenskí televízni herci
Kategória:Slovenskí filmoví herci
Kategória:Slovenskí bábkoherci
Kategória:Osobnosti z Lukáčoviec
Marek Marušiak

Mgr. **Marek Marušiak** (* 27. marec 1991, Bratislava) je slovenský športový komentátor, moderátor a novinár. Zameriava sa na hokej a cyklistiku. 

V RTVS bol od roku 2012 do apríla 2024, keď začínal ako redaktor hlavného spravodajstva. V tom čase študoval Katedre žurnalistiky Filozofickej fakulty Univerzity Komenského v Bratislave. Členom športovej redakcie RTVS sa stal v januári 2018. Zúčastnil sa na troch olympijských hrách a štyroch majstrovstvách sveta v ľadovom hokeji.

Ako študent Gymnázia Ladislava Novomeského v Bratislave hrával hokej za HK Ružinov 99. Koncom roka 2008 ukončil hokejovú kariéru. Následne sa stal súčasťou florbalového klubu Hurikán Bratislava do konca sezóny 2013-14.

## Referencie


Kategória:Slovenskí športoví komentátori
Kategória:Osobnosti z Bratislavy
Zoznam biologických článkov/5

Tento index bol automaticky vygenerovaný podľa tejto kategorizácie. Obsahuje **9** článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

## 5?
5'-fosforibozyl-4-karboxy-5-aminoimidazol5'-fosforibozylformylglycínamidín

## 5-
5-aminoimidazol-4-karboxamidribonukleotid5-aminoimidazolribotid5-formamidoimidazol-4-karboxamidribotid5-metylcytidín5-metyluridín5-metyluridíntrifosfát

## 52
52-hertzová veľryba

Kategória:Zoznamy biologických článkov
Veterlín

**Veterlín** () je vrch v pohorí Malé Karpaty. Leží nad obcou Plavecký Mikuláš, približne  južne od Senice. 

## Poloha
Nachádza sa v strednej časti pohoria, v geomorfologickom podcelku Pezinské Karpaty a jej časti Biele hory. Vrch leží v Trnavskom kraji, na území okresu Trnava a zasahuje na katastrálne územie obce Smolenice a Buková, okrajovo i Plavecký Peter. Najbližšími sídlami sú severne ležiaca Buková a Prievaly, východným smerom ležiace Smolenice a Lošonec a západným smerom situovaný Plavecký Mikuláš a Plavecký Peter. 

## Opis
Vrch leží v mohutnom hrebeni s východne ležiacim Čelom (), ktorý vedie západo-východným smerom, súbežne so severne susediacim hrebeňom Zárub (). Oba hrebene sú prepojené sedlom v oblasti Čela a Zárub, kde smerujú najbližšie značené trasy, obchádzajúce vrchol. Severne susedí Ostrý Kameň () a Ježovka (), západne Klenie () a Hurtovec (), južným smerom Čierna skala (), Tatárske () a Podvrh () a východne Čelo a Záruby. Severné a západné svahy odvodňujú prítoky Rudavy do Moravy, južné časti hrebeňa napájajú Smolenický potok a Trnávku v povodí Dudváhu. Vrch je súčasťou národnej prírodnej rezervácie Záruby, ktorá patrí do Chránenej krajinnej oblasti Malé Karpaty. V oblasti je viacero jaskýň.

### Výhľady
Hrebeň i vrchol pokrýva súvislý lesný porast, umožňujúci len obmedzený rozhľad. Z miest s redšou vegetáciou je vidieť okolité vrchy Malých Karpát, no tiež Borskú a Podunajskú nížinu. Pri priaznivých podmienkach vidieť aj časť Bielych Karpát, Vtáčnika, Považského Inovca a Tribča, vzácne i vrcholky Álp.

## Prístup
Na vrchol nevedie značená turistická trasa, no úpätím vedie Cesta hrdinov SNP i chodník zo Smoleníc. Prístup do lokality je možný:

* po  modrej značke:
** od východu zo Smoleníc cez Čertov žľab
** od juhozápadu z Plaveckého Mikuláša cez Červenú horu a Brezinky
* po  žltej značke z obce Plavecký Peter
* po  červeno značenej Štefánikovej magistrále v trase Cesty hrdinov SNP cez rázc. Brezinky:
** od juhozápadu od obce Sološnica cez rázc. Červená hora
** od východu z Bukovej-kameňolomu cez Záruby a Ostrý Kameň 

## Referencie

## Pozri aj
* Pezinské Karpaty
* Biele hory
* Zoznam vrcholov v Malých Karpatoch

## Iné projekty

## Externé odkazy
* Poloha na turistickej mape

Kategória:Vrchy v Malých Karpatoch
Kategória:Vrchy pod 1000 metrov na Slovensku
Kategória:Vrchy v okrese Trnava
Kategória:Smolenice
Kategória:Buková (okres Trnava)
Čierna skala

**Čierna skala** môže byť:

* chránené územie v Malých Karpatoch, pozri Čierna skala (prírodná rezervácia)
* vrch v Malých Karpatoch (), pozri Čierna skala (vrch v Malých Karpatoch; 662 m n. m.)
* vrch v Malých Karpatoch (), pozri Čierna skala (vrch v Malých Karpatoch; 604 m n. m.)
* vrch v Tribeči (), pozri Čierna skala (vrch v Tribeči)
Karibská futbalová únia

náhľad|269x269bod|Členovia Karibskej futbalovej únie sú označení oranžovou farbou
**Karibská futbalová únia** (po angl. *Caribbean Football Union*) skrátene CFU, je organizácia pre futbalové asociácie v Karibiku. CFU má 31 členských štátov z toho 25 je členom FIFA. Únia bola založená v roku 1978 a jej členské asociácie sú súčasťou CONCACAF.

## História
CFU vznikla 28. januára 1978. Za vznik CFU sa podieľal bývalý reprezentant Trinidadu a Tobaga Patrick Raymond. V roku 1976 oslovil Phila Woosnama, komisára Severoamerickej futbalovej ligy (NASL), ohľadom vlastnej karibskej franšízy v rámci NASL, a namiesto toho Woosnam navrhol vytvorenie vlastnej karibskej profesionálnej ligy. Na základe poradenstva Woosnama a s pomocou bývalého anglického hráča, z ktorého sa stal obchodník Jimmy Hill a jeho spoločnosti World Sports Academy, plus odporúčanie bývalého prezidenta FIFA Sira Stanleyho Rousa, Raymond predstavil iniciatívu v auguste 1977 v Port of Spain na Trinidade, ktorá nakoniec viedla k vytvoreniu Karibskej futbalovej únie (CFU), v rámci CONCACAF sa CFU stala prvou organizáciou. CFU bola inaugurovaná 28. januára 1978 v Port-au-Prince na Haiti ako riadiaci futbalový orgán karibského regiónu a podskupina v rámci CONCACAF.

V máji 2013 pod vedením Damiana E. Hughesa, CFU premiestnila svoje kancelárie z Port of Spain, Trinidad do Kingstonu na Jamajke.

## Členské štáty

## Súťaže

### Národné tímy

* Karibský pohár vo futbale
* Karibský pohár vo futbale do 23 rokov
* Karibský pohár vo futbale do 20 rokov
* Karibský pohár vo futsale
* Karibský pohár vo futbale žien

### Kluby
* Caribbean Club Championship
* Caribbean Club Shield 

## Referencie

## Externé odkazy
https://www.cfufootball.org/

## Zdroje

Kategória:Medzinárodné futbalové organizácie
Kategória:Americké športové organizácie
Kategória:Futbal v Severnej Amerike
Čierna skala (vrch v Malých Karpatoch; 662 m n. m.)

**Čierna skala** () je vrch v pohorí Malé Karpaty. Leží nad obcou Plavecký Mikuláš, približne  južne od Senice. 

## Poloha
Nachádza sa v strednej časti pohoria, v geomorfologickom podcelku Pezinské Karpaty a jej časti Biele hory. Vrch leží na pomedzí Bratislavského a Trnavského kraja, na hranici okresov Trnava a Malacky a zasahuje na katastrálne územie obce Lošonec a Plavecký Mikuláš. Najbližším sídlom je západne ležiaci Plavecký Mikuláš, severne sa nachádza Plavecký Peter a východne Lošonec a Smolenice. Z Plaveckého Mikuláša vedie na vrchol značený turistický chodník.

## Opis
Čierna skala leží v hlavnom hrebeni, ktorý na severe nadväzuje na mohutný masív Veterlína a južným smerom pokračuje na Starý plášť () a Klokoč (). Západným smerom susedí Dubový vŕšok () a Javorinka (), severným Hurtovec (), severovýchodným Veterlín () a Čelo (), východne sa nachádza Podvrh () a južne vrch Tatárske () a Polámané (). Severné a západné svahy odvodňujú prítoky Rudavy do Moravy, voda z východnej časti masívu odteká prítokmi Parnej do Dudváhu. Juhovýchodnú časť Čiernej skaly tvorí rovnomenná prírodná rezervácia, ktorá je súčasťou Chránenej krajinnej oblasti Malé Karpaty. V oblasti je viacero jaskýň.

### Výhľady
Lesný porast pokrýva hrebeň i vrchol, preto výhľady umožňujú najmä južne situované skalné bralá. Z nich, no tiež z lokalít s redšou vegetáciou je vidieť okolité vrchy Malých Karpát, no tiež Borskú a Podunajskú nížinu. Pri priaznivých podmienkach vidieť aj časť Bielych Karpát, Vtáčnika, Považského Inovca a Tribča, vzácne i vrcholky Álp.

## Prístup
* po  žltej značke na vrchol:
** zo západu z obce Plavecký Mikuláš cez rázc. Pod Čiernou skalou
** od východu zo Smoleníc cez rázc. Jahodník
* po  červeno značenej Štefánikovej magistrále v trase Cesty hrdinov SNP cez rázc. Pod Čiernou skalou:
** od juhozápadu od obce Sološnica cez rázc. Amonova lúka
** od severovýchodu cez vrchol Záruby a rázc. Červená hora 

## Referencie

## Pozri aj
* Pezinské Karpaty
* Biele hory
* Zoznam vrcholov v Malých Karpatoch

## Iné projekty

## Externé odkazy
* Poloha na turistickej mape

Kategória:Vrchy v Malých Karpatoch
Kategória:Vrchy pod 1000 metrov na Slovensku
Kategória:Vrchy v okrese Trnava
Kategória:Vrchy v okrese Malacky
Kategória:Lošonec
Kategória:Plavecký Mikuláš
Kategória:Turistická značkovaná trasa číslo 8109
Sarah Louise Rungová

náhľad|Paralympiáda 2016
náhľad|Paralympiáda 2016

**Sarah Louise Rungová** (; * 8. október 1989, Stavanger) je nórska plavkyňa.

## Životopis
S plávaním začala vo veku 7 roku rokov. Invalidný vozík začala používať po zranení chrbta v roku 2008. V roku 2009 debutovala na európskom šampionáte. Vyštudovala University of Stavanger.

## Paralympiáda

### 2012
Na Letných paralympijských hrách 2012 získala 2 zlaté medaily: 200m voľným štýlom S5 a 50m motýlik S5 a dve strieborné medaily: 100m prsia SB4 a 200m Individual Medley SM5.

### 2016
Na Letných paralympijských hrách 2016 získala 2 zlaté medaily: 100m prsia SB4, 200m Individual Medley SM5, striebornú 50m motýlik S5 a dve bronzové: 200m voľným štýlom S5 a 50m znak S5.

Na záverečnom ceremoniáli bola vlajkonosičkou nórskej výpravy.

## Referencie

## Iné projekty

## Externé odkazy
* Profil na stránke Medzinárodného paralympijského výboru

Kategória:Nórske plavkyne
Kategória:Nórski paralympionici
Kategória:Nórski bronzoví paralympijskí medailisti
Kategória:Nórski strieborní paralympijskí medailisti
Kategória:Nórski paralympijskí víťazi
Kategória:Bronzoví paralympijskí medailisti v plávaní
Kategória:Strieborní paralympijskí medailisti v plávaní
Kategória:Paralympijskí víťazi v plávaní
Kategória:Víťazi na Letných paralympijských hrách 2016
Kategória:Víťazi na Letných paralympijských hrách 2020
Kategória:Plavci na Letných paralympijských hrách 2016
Kategória:Plavci na Letných paralympijských hrách 2020
Kategória:Paralympijskí vlajkonosiči Nórska
Kategória:Osobnosti zo Stavangeru
Klokoč (vrch v Malých Karpatoch)

**Klokoč** () je vrch v pohorí Malé Karpaty. Leží nad obcou Plavecké Podhradie, približne  východne od Malaciek. 

## Poloha
Nachádza sa v strednej časti pohoria, v geomorfologickom podcelku Pezinské Karpaty a jej časti Biele hory. Vrch leží na pomedzí Bratislavského a Trnavského kraja, na hranici okresov Trnava a Malacky a zasahuje na katastrálne územie obce Lošonec a Plavecké Podhradie. Najbližšími sídlami sú na severe situovaný Plavecký Mikuláš, západne ležiace Plavecké Podhradie a Sološnica a východne sa nachádza Lošonec. Vrcholom prechádza Cesta hrdinov SNP.

## Opis
Klokoč tvorí rozsiahly horský hrebeň, situovaný od juhozápadu na severovýchod a má dva samostatné vrcholy. Leží v hlavnom hrebeni, ktorý vedie zo severu od Veterlína a južným smerom pokračuje na mohutnú Vápennú (). Severným smerom susedí Báborská (), Javorinka () a Čierna skala (), východne leží Starý plášť () a Vydelená (), južne Mesačná () a Buková hora () a na západe dominuje mohutná Vápenná. Severozápadnú časť hrebeňa odvodňuje Kráľov potok do Rudavy v povodí Moravy, juhovýchodné svahy napájajú prítoky potoka Bohatá, ústiaceho do Parnej v povodí Dudváhu. Hrebeňová časť tvorí rovnomennú prírodnú rezerváciu, ktorá je súčasťou Chránenej krajinnej oblasti Malé Karpaty.

### Výhľady
Nesúvislý lesný porast, pokrývajúci vrcholový hrebeň ponúka kruhový rozhľad. Pozorovateľné sú najmä okolité vrchy Malých Karpát, no tiež Borská a Podunajská nížina. Pri priaznivých podmienkach vidieť aj južnú časť Bielych Karpát, časť Považského Inovca a Tribča, vzácne i vrcholky Álp.

## Prístup
* po  červeno značenej Štefánikovej magistrále v trase Cesty hrdinov SNP:
** od juhozápadu od obce Sološnica cez Vápennú
** od severu z vrchu Záruby cez rázc. Amonova lúka
* po  modrej značke zo západu z obce Plavecké Podhradie cez rázc. Amonova lúka
* po  zelenej značke:
** zo severu z obce Plavecký Mikuláš cez Mon Repos
** od západu zo Sološnice cez Vápennú

## Referencie

## Pozri aj
* Klokoč (prírodná rezervácia)
* Pezinské Karpaty
* Biele hory
* Zoznam vrcholov v Malých Karpatoch

## Iné projekty

## Externé odkazy
* Poloha na turistickej mape

Kategória:Vrchy v Malých Karpatoch
Kategória:Vrchy pod 1000 metrov na Slovensku
Kategória:Vrchy v okrese Trnava
Kategória:Vrchy v okrese Malacky
Kategória:Lošonec
Kategória:Plavecké Podhradie
Kategória:Turistická značkovaná trasa číslo 2408
Amid (funkčná skupina)

náhľad|320x320bod|Štruktúra troch druhov amidov: karboxamidu, sulfónamidu a fosforamidu.
**Amid** je všeobecne zlúčenina s funkčnou skupinou R*n*E(=O)*x*NR2, kde *n* a *x* môžu byť 1 alebo 2, E je nejaký prvok a každé R reprezentuje organickú skupinu alebo vodík. Amidy sú deriváty oxokyseliny R*n*E(=O)*x*OH, ktorej hydroxylová skupina je nahradená amínovou skupinou. Amidy sú zvyčajne deriváty karboxylových kyselín (tzn. E = C), ale môžu to byť i deriváty anorganických kyselín (napr. sírovej, kedy E = S).

## Druhy
Dôležitými podskupinami amidov sú:
* karboxamidy, kde E = uhlík, so všeobecným vzorcom RC(=O)NR2
* fosforamidy, kde E = fosfor, so všeobecným vzorcom R2P(=O)NR2
* sulfónamidy, kde E = síra, so všeobecným vzorcom RS(=O)2NR2

Ako amidy sa označujú aj:
* amidová skupina, –C(=O)N=, pozostávajúca z karbonylu vedľa dusíkového atómu
* cyklický amid alebo laktám, cyklická zlúčenina s –C(=O)NH– skupinou v kruhu,
* amidy kovov, iónové zlúčeniny s azanidovým iónom − (konjugovanou zásadou amoniaku) alebo jeho derivátu −

Okrem toho existujú i amínový radikál () a kladne nabitý nitréniový ión (+). Obe tieto zlúčeniny sú však nestabilné.

## Referencie

## Zdroj

Kategória:Amidy
Kristen Schaalová

**Kristen Schaalová** (; * 24. január 1978, Longmont, Colorado, USA) je americká herečka, spisovateľka a komička.

## Detstvo a mladosť

Schaalová sa narodila v evanjelickej rodiny holandského pôvodu. Vyrastala na dobytkárskom ranči svojej rodiny vo vidieckej oblasti blízko Boulderu v Colorade. Jej otec je stavebný robotník a matka sekretárka. 

Navštevovala Skyline High School, kde promovala v roku 1996. Má o tri roky staršieho brata, Davida. Rok navštevovala Coloradskú Univerzitu v Boulderi a promovala na Northwestern Univesity. V roku 2000 sa presťahovala do New Yorku, aby sa venovala komediálnej kariére. 

## Kariéra

V roku 2001 získala jednu z vedľajších úloh v komédii *Kate a Leopold*. Neskôr sa objavila vo viacerých menších rolách v televíznych seriáloch ako *[[Škaredá Betty]]* či *Mad Men*. V roku 2006 vystupovala na Comedy Arts v Aspene v Colorade, kde tiež získala ocenenie, pre najlepšieho alternatívneho komika. Venuje sa občasne aj stand-upu. 

Od roku 2007 do roku 2009 sa objavovala v televíznom seriály *Flight Of The Conchords*. Aktívne sa tiež venuje aj dabingu, je možné je počuť v animovanom televíznom seriály *[[Bob's Burgers|Bobovy burgery]]*, z roku 2011. Seriál sa neskôr dočkal aj filmového spracovania, ktorý má naplánovanú premiéru v roku 2022. V rovnakom roku (2011), tiež hosťovala v jednej epizóde seriálu *[[Simpsonovci]]*, kde prepožičala hlas postave menom Taffy. Tiež sa pridala k hereckému dabingovému obsadeniu ako Alison Brie, Amy Sedaris či Will Arnett, v animovanom televíznom filme *BoJack Horseman*.

V roku 2015 sa objavila aj v televíznom seriály *Poslední chlap na Zemi*. O rok neskôr sa objavila v komédii *Šéfka*, po boku Melissy McCarthy či Kristen Bell. V roku 2019 hosťovala v televíznom seriály *Čo robíme v temnotách*. V rovnakom roku, sa pridala k hereckému dabingovému obsadeniu ako Kristen Wiig či Maya Rudolph, v priemerne úspešnom animovanom televíznom seriály *Bless the Harts*. 

## Súkromný život

Schaalová je vydatá od roku 2012 za bývalého spisovateľa The Daily Show, Richa Blomquista. Spoločne majú dcéru Ruby, narodenú vo februári 2018. 

Priznala, že počas práce na animovanom televíznom seriály ''Gravity Falls'', utrpela mimomaternicové tehotenstvo a prasknutie vajíčkovodu, pričom stratila najmenej dva litre krvi, pričom musela podstúpiť urgentnú operáciu. 

Spoločne s jej manželom napísali knihu s názvom *The Sexy Book of Sexy Sex*.

## Zdroj

Kategória:Osobnosti z Colorada
Kategória:Filmové herečky USA
Kategória:Televízne herečky USA
Kategória:Divadelné herečky USA
Kategória:Dabingové herečky USA
Kategória:Osobnosti USA holandského pôvodu
Kategória:Absolventi Northwestern University
Kategória:Spisovatelia USA
Kategória:Komici USA
Kategória:Rozprávači audiokníh
Jelenec (vrch v Malých Karpatoch)

**Jelenec** () je vrch v pohorí Malé Karpaty. Leží nad obcou Častá, približne  severne od Modry. 

## Poloha
Nachádza sa v strednej časti pohoria, v geomorfologickom podcelku Pezinské Karpaty a jej časti Biele hory. Vrch leží v Bratislavskom kraji, v okrese Pezinok a v katastrálnom území obce Častá. Najbližšími sídlami je severozápadne situované Plavecké Podhradie a Sološnica, juhovýchodne leží Častá a Doľany. Na vrchol nevedie značená turistická trasa.

## Opis
Jelenec, zriedkavo označovaný aj Geldek I., je súčasťou masívu s takmer identicky vysokým vrchom Geldek. Ten býva podľa týchto názvov aj označovaný ako Jelenec alebo Geldek. Západnejšie ležiaci Jelenec je uzlovým vrchom, kde sa stretáva zo severu, od Vápennej () smerujúci hlavný hrebeň, od východu smerujúci hrebeň zo Skleného vrchu () a hrebeň, smerujúci na Vysokú (). Severne leží Vápenná a Buková hora (), východne je sedlom oddelený Geldek () a Vápenné (), južným smerom Kukla () a Veľká homoľa () a západne je situovaná Vysoká a Veľký Petrklín (). Severnú časť hrebeňa odvodňuje Parná, južné odvádzajú vodu riečkou Gidra, obe ústiace do Dudváhu, severozápadnú časť odvodňuje Sološnický potok, smerujúci do Rudavy v povodí Moravy. Masív je súčasťou Chránenej krajinnej oblasti Malé Karpaty. 

### Výhľady
Nesúvislým lesom pokrytá vrcholová časť umožňuje sčasti obmedzené výhľady. Z vhodných miest a skalných brál je vidieť okolité vrchy Malých Karpát, časť Borskej a Podunajskej nížiny, pri priaznivých podmienkach aj Biele Karpaty, Vtáčnik, Považský Inovec a Tribeč, nezriedka i predhorie Álp.

## Prístup
Na vrchol nevedie žiadny značený turistický chodník, no okolím ich prechádza niekoľko:

* po  zelenej značke z obce Častá na rázc. Sklená huta
* po  žltej značke:
** od západu z obce Sološnica cez rázc. Sklený vrch
** od východu z obce Doľany cez Zabité
* po  modrej značke z Rohožníka cez rázc. Skalka (pripojenie na Štefánikovu magistrálu i Cestu hrdinov SNP) 

## Referencie

## Pozri aj
* Pezinské Karpaty
* Biele hory
* Zoznam vrcholov v Malých Karpatoch

## Iné projekty

## Externé odkazy
* Poloha na turistickej mape

Kategória:Vrchy v Malých Karpatoch
Kategória:Vrchy pod 1000 metrov na Slovensku
Kategória:Vrchy v okrese Pezinok
Kategória:Častá
Dobrotka

**Dobrotka** je vodný tok, nachádzajúci sa neďaleko obce Bádice, v okrese Nitra. Je ľavostranný prítok rieky Nitra, jeho dĺžka je 14,2 km a je to tok IV. rádu. 

Vznikol po zrušení ramien rieky Nitra v Nitrianskej nive. V minulosti bol významný krajinný prvok s brehovými porastmi. V súčasnosti je znečistený a narušený výstavbou cestných komunikácií a priemyselného parku.

## Tok
Dobrotka vzniká neďaleko obce Bádice, vlieva sa do nej Červenický kanál, potom sa križuje s Huntákom a od obce Podhorany tečie juhozápadným smerom. Pri Dražovciach sa stáča na juh, prechádza cez Dražovce a následne pokračuje popri Nitrianskom mestskom parku na Sihoti, neďaleko ktorého sa v nadmorskej výške  vlieva do rieky Nitra.

## Referencie

## Zdroje
* https://www.nitra.eu/9882/dobrotka
* https://voda.oma.sk/dobrotka

Kategória:Potoky na Slovensku
Kategória:Povodie Nitry
Kategória:Vodné toky v okrese Nitra
Skalnatá

**Skalnatá** môže byť:

* vrch v Malých Karpatoch (), pozri Skalnatá (vrch v Malých Karpatoch)
* vrch v Malej Fatre (), pozri Skalnatá (vrch v Malej Fatre)
...
Geldek

**Geldek** () je vrch v pohorí Malé Karpaty. Leží nad obcou Častá, približne  severne od Modry. 

## Poloha
Nachádza sa v strednej časti pohoria, v geomorfologickom podcelku Pezinské Karpaty a jej časti Biele hory. Vrch leží v Bratislavskom kraji, v okrese Pezinok a v katastrálnom území obce Častá. Najbližšími sídlami sú východne ležiace Doľany a juhozápadne situovaná Častá a Píla, severozápadne sa nachádza Plavecké Podhradie a Sološnica a severovýchodne Lošonec. Na vrchol nevedie značená turistická trasa.

## Opis
Geldek je súčasťou masívu s takmer identicky vysokým vrchom Jelenec, ktorý býva označovaný názvami oboch vrchov, teda ako Jelenec alebo Geldek. Západnejšie ležiaci Jelenec je uzlovým vrchom, Geldekom vedie hrebeň východným smerom na Sklený vrch (). Ten je spolu s vrchom Egreš () východným susedom, severne sa nachádza Vápenné (), Mesačná () a Klokoč (), západne je sedlom oddelený Jelenec () a Vápenná () a južným smerom sa nachádza Veľká homoľa () a Veľké Vápenné (). Vrch patrí do povodia Dudváhu; severnú časť hrebeňa odvodňuje Parná, východnú Podhájsky potok a južnú prítoky riečky Gidra. Masív je súčasťou Chránenej krajinnej oblasti Malé Karpaty. 

### Výhľady
Nesúvislý lesný porast pokrývajúci vrcholovú časť umožňuje len obmedzený výhľad. Z vhodných miest s nižšou vegetáciou je vidieť okolité vrchy Malých Karpát, časť Podunajskej nížiny a pri priaznivých podmienkach aj Biele Karpaty, Považský Inovec, Tribeč a predhorie Álp.

## Prístup
Na vrchol nevedie žiadny značený turistický chodník, no okolím ich prechádza niekoľko:

* po  zelenej značke z obce Častá východným úpätím na rázc. Nad jarkami 
* po  žltej značke:
** od východu z obce Doľany cez Zabité na rázc. Nad jarkami
** od západu z obce Sološnica cez rázc. Sklený vrch a Sklená huta
* po  modrej značke na rázc. Sklená huta z Rohožníka cez rázc. Skalka (pripojenie na Štefánikovu magistrálu i Cestu hrdinov SNP) 

## Referencie

## Pozri aj
* Pezinské Karpaty
* Biele hory
* Zoznam vrcholov v Malých Karpatoch

## Iné projekty

## Externé odkazy
* Poloha na turistickej mape

Kategória:Vrchy v Malých Karpatoch
Kategória:Vrchy pod 1000 metrov na Slovensku
Kategória:Rozhľadne na Slovensku
Kategória:Vrchy v okrese Pezinok
Kategória:Častá
Laurence Archer

**Laurence Archer** (* 9. november 1961, Londýn, Anglicko) je britský gitarista a skladateľ známy svojou prácou s rockovými skupinami UFO a Grand Slam Phila Lynotta. Mnohé z piesní skupiny Grand Slam napísal spolu s Philom Lynottom a Markom Stanwayom, z ktorých niektoré vyšli ako piesne Thin Lizzy. Archer bol tiež členom britských skupín Wild Horses, Stampede, Lautrec, Medicine Head a Rhode Island Red s Garym Leidermanom na basgitare, Manolom Antonanom za bicími a frontmanom/hercom/spisovateľom Mikeom Dyerom.

Kým bol Archer v Stampede, skupina nahrala dva albumy pre Polydor Records: *The Official Bootleg* a *Hurricane Town*. Predtým bol v skupine Lautrec so svojím nevlastným otcom, spevákom Reubenom Archerom.

Stampede sa opäť sformovala v roku 2009, v dôsledku obnoveného záujmu a reedícií CD *The Official Bootleg* a *Hurricane Town* britského vydavateľstva Rock Candy Records a Universal Music v Japonsku. Zostavu tvorili pôvodní členovia Laurence Archer, Reuben Archer a Colin Bond, Steve Graystone nahradil Eddieho Parsonsa za bicími a nový gitarista Chris Clowsley.

V roku 2011 začal hrať aj v skupine X-UFO, ktorú tvorili bývalí kolegovia zo skupiny UFO, Danny Peyronel a Clive Edwards, a bývalý člen McAuley Schenker Group Rocky Newton na basgitare.

V máji 2016 Mark Stanway oznámil reformáciu skupiny Grand Slam spolu s Laurencom Archerom, Mickym Barkerom, Neilom Murrayom a Stefanom Berggrenom.

V marci 2019 Archer potvrdil, že nahráva nový materiál pre skupinu Grand Slam s Mikeom Dyerom, Davidom Boyceom, Benjim Reidom a Markom Stanwayom. Dňa 30. augusta 2019 stanica BBC Radio 2 odohrala svetovú premiéru nového singla skupiny Grand Slam s názvom „Gone are the Days“. Album *Hit the Ground* od skupiny Grand Slam vydalo 22. novembra 2019 vydavateľstvo Marshall Records.

## Diskografia
### So skupinou Lautrec
* *Mean Gasoline* EP (1980)

### Sólové albumy
* *LA* (1986)
* *LA Secret* (2019)

### So skupinou Stampede
* *Days of Wine and Roses* EP (1982)
* *The Official Bootleg* (1982)
* *Hurricane Town* (1983)
* *The Other Side* (7" singel, 1983)
* *A Sudden Impulse* (2013)

### So skupinou UFO
* *[[High Stakes & Dangerous Men]]* (1992)
* *Lights Out In Tokyo* (1992)

### So skupinou Grand Slam
* *[[Studio Sessions (Grand Slam album)|Studio Sessions]]* (2002)
* *[[Grand Slam: Live 1984|Live 1984]]* (2003, nahraný v roku 1984)
* *Twilight's Last Gleaming* (2003, nahraný v roku 1984)
* *Hit the Ground* (2019, nahraný v roku 2018)
* *Wheel of Fortune* (2024)

## Referencie

## Zdroj
*

Kategória:Osobnosti z Londýna
Kategória:Britskí rockoví gitaristi
Kategória:Britskí hudobní skladatelia
Predseda Európskeho parlamentu

**Predseda Európskeho parlamentu** () je najvyšším predstaviteľom tejto inštitúcie. Jeho funkcia je riadiaca aj reprezentačná. Dohliada na činnosť Parlamentu, predsedá plenárnym zasadnutiam a svojím podpisom schvaľuje ročný rozpočet EÚ. Parlament reprezentuje navonok aj vo vzťahu k ostatným inštitúciám EÚ. 

Spolu s podpredsedami a kvestormi tvorí Predsedníctvo EP, čo je orgán zodpovedný za všetky administratívne, personálne a organizačné záležitosti v EP. Podpredsedov je 14 a okrem svojich úloh zastupujú predsedu pri výkone jeho povinností, vrátane vedenia plenárnych zasadnutí v čase jeho neprítomnosti.

## Voľba predsedu [[Európsky parlament|EP]]
Funkčné obdobie všetkých členov predsedníctva EP je 2,5 roka, čiže počas jedného volebného obdobia Európskeho parlamentu sa vystriedajú dvaja predsedovia. Poslanci EP volia Predsedníctvo EP počas prvej plenárnej schôdze po európskych voľbách a následne v polovici volebného obdobia EP. 

Kandidáti na post predsedu môžu byť podľa rokovacieho poriadku EP navrhnutí niektorým z poslaneckých klubov alebo aspoň dvadsatinou všetkých zákonodarcov, čiže 36 poslancami.
Na zvolenie predsedu je potrebná absolútna väčšina platných hlasov odovzdaných v tajnej voľbe, teda 50 percent plus jeden hlas. V prípade, že nie je dosiahnuté takéto kvórum, koná sa opakované kolo voľby, 
ktorého sa môžu zúčastniť rovnakí, alebo iní kandidáti. Ak nie je ani v treťom kole hlasovania zvolený predseda nadpolovičnou väčšinou hlasov, postúpia dvaja kandidáti s najvyšším počtom hlasov do štvrtého kola hlasovania. Víťazom sa stane ten kandidát, ktorý získa väčší počet hlasov. V prípade rovnosti počtu hlasov vo štvrtom, záverečnom kole, je za víťaza vyhlásený starší z kandidátov.

V polovici volebného obdobia Európskeho parlamentu, čiže po uplynutí dva a pol roka, sa posty Predsedníctva EP obsadzujú rovnakým postupom nanovo. Funkcionári sa môžu o daný mandát uchádzať aj opätovne.

## Zoznam predsedov EP

## Poznámky


## Referencie

## Zdroj


Kategória:Európsky parlament
Európsky
Osemstopová páska

náhľad|Vnútro 8-stopovej pásky
[náhľad|8-stopová páska s operou [Trubadúr (opera)|Trubadúr od Giuseppeho Verdiho]]
**Osemstopová páska** (iné názvy: **8-stopová páska**, **osemstopová kazeta**, **8-stopová kazeta**), formálne **Stereo 8**, je jedným z najbežnejších formátov magnetických pások. V USA sa objavili v roku 1964, kazety tohto formátu sa sériovo vyrábali až do roku 1982; malé série do roku 1986, hlavne pre zberateľov. Vrchol popularity prišiel na konci 60. až 70. rokov 20. storočia. Bol distribuovaný výlučne v Amerike (hlavne na severe) a používal sa v autorádiách. Tento formát bol navrhnutý hlavne na prehrávanie hotových nahrávok.

## Zariadenie


náhľad|Systém mechanizmu 8-stopovej pásky
Magnetická páska so šírkou 6,35 mm (o niečo širšia ako u kotúčového magnetofónu) vo vnútri 8-stopovej kazety je vlepená do „nekonečnej slučky“, t. j. prstenca. Páska sa ťahá medzi hnacím hriadeľom **5** (umiestneným v magnetofóne) a prítlačným valčekon 6 (zabudovaným v kazete). Mechanizmus pohonu pásky štandardného magnetofónu Stereo 8 je teda veľmi jednoduchý: navijak so zotrvačníkom a motor spojený pásom. Mechanizmus počas prevádzky nepretržite vyťahuje **1** vnútornú pásku z unášacieho kotúča a po jej pretiahnutí cez magnetické hlavy sa zvonku navíja na ten istý kotúč. Prechod medzi skladbami na 8-stopovom zázname (štyri stereo programy na jednej kazete) sa vykonáva pohybom prehrávacej hlavy **3**. Na určenie konca záznamu bol na páske aplikovaný pásik elektricky vodivej fólie. Keď sa senzor **2** dotkne fólie, elektromagnet presunie magnetickú hlavu na ďalšiu stopu. S opotrebením mechanizmu sa zhoršovala presnosť pohybu hlavy a jasnosť jej fixácie, čo viedlo k zvýšeniu hluku a prieniku parazitných signálov zo susedných dráh.

Rýchlosť posuvu pásky je 9,53 cm/s, zvyčajná dĺžka trvania jednej stopy je 11,5 minúty, takže na kazetu je umiestnených 46 minút stereo záznamu. Pri tak krátkom trvaní zvuku jednej stopy nie je potrebné pretáčanie a vzhľadom na konštrukciu kazety je to pre ňu tiež nebezpečné, preto nie je dostupné vo väčšine magnetofónov, vyrábali sa však aj modely s rýchlym posunom vpred, ktorý sa realizoval zvýšením rýchlosti ťahania.

## Iné projekty

## Zdroj
*

Kategória:Zvukové nosiče
Orphanage (írska skupina)

**Orphanage** bola írska rocková hudobná skupina založená Philom Lynottom a Brianom Downeym koncom roka 1969 v Dubline. 

Prvú zostavu okrem Lynotta a Downeyho tvorili Pat Quigley a Joe Staunton, členovia skupiny Macbeth, a občasní členovia Terry Woods a Joe Alexander. V druhej polovici roka 1970 sa skupina po ôsmich až desiatich mesiacoch pôsobenia rozpadla, pretože Lynott a Downey založili novú skupinu Thin Lizzy.

V roku 1973 Joe Staunton skupinu Orphanage oživil s úplne novou zostavou.

Koncom roka 2006 bola nájdená páska, kde sa nachádzali stratené skladby skupiny, a to „Step Into Your Shoes“ (text napísaný Brushom Shielsom), „St. Stephtens Green“, „The Friendly Ranger“ a „You Fool, You Fool“ (nahraná na 4-stopovú pásku v štúdiu na Dominick Street).

## Názov
Najčastejšie sa uvádza, že názov skupiny odkazuje na dom obývaný skupinou Dr. Strangely Strange v dublinskej štvrti Sandymount, ktorý bol prezývaný „The Orphanage“ ().

## Členovia
### Pôvodná zostava (1969–1970)
* Phil Lynott – spev, rytmická gitara, občas basgitara
* Joe Staunton – sólová gitara
* Pat Quigley – basgitara, spev
* Brian Downey – bicie
#### Občasní hudobníci
* Terry Woods – gitara, mandolína
* Joe Alexander – gitara

### Nová zostava (1973–?)
* Joe Staunton – sólová gitara
* Robbie Walsh – spev
* Scott Mulvey – klavír
* Carl Geraghty – saxofón
* Jimmy Lambert – basgitara
* Jim Creedan – bicie

## Zdroje
* Orphanage na irishrock.org
* THOMSON, Graeme. *Cowboy Song: The Authorised Biography of Philip Lynott*. Hachette UK, 2016. .
* 

Kategória:Írske rockové hudobné skupiny
Kategória:Hudobné skupiny z 1969
Sandymount

náhľad|zhora: pláž v Sandymount; Ryan's Sandymount House pub; ulica v Sandymount
**Sandymount** (, doslovný význam: „duna“ alebo „pieskový kopec“) je štvrť Dublinu, ktorá sa nachádza na pobreží Írskeho mora. Hraničí s Merrionom na juhu, Ballsbridge na západe a Irishtown a Ringsendom na severe.

Obytné budovy pochádzajú z devätnásteho a začiatku dvadsiateho storočia. V centre Sandymount sa nachádza Sandymount Green Park s bustou Williama Yeatsa.

## Vzdelanie
* Marian College

## V literatúre
Sandymount a Sandymount Strand sa objavujú v románe *[[Ulysses (román)|Ulysses]]* od Jamesa Joycea.

## Známe osobnosti
* William Butler Yeats – spisovateľ, narodený v Sandymounte
* Annie M. P. Smithsonová – spisovateľka, narodená v Sandymounte
* Valentin Iremonger – diplomat a básnik, írsky veľvyslanec vo Švédsku, Nórsku, Fínsku, Luxembursku a Indii

## Pozri aj
* Železničná stanica Sandymount

## Zdroj

Kategória:Mestské štvrte Dublinu
Javorina (vrch v Malých Karpatoch)

**Javorina** () je vrch v pohorí Malé Karpaty. Leží nad obcou Kuchyňa, približne  severozápadne od Modry. 

## Poloha
Nachádza sa na juhu strednej časti pohoria, v geomorfologickom podcelku Pezinské Karpaty a jej časti Kuchynská hornatina. Vrch leží v Bratislavskom kraji, v okrese Malacky a zasahuje na katastrálne územie obce Kuchyňa a Pernek. Najbližšími sídlami sú západne situovaný Pernek a severozápadne ležiaca Kuchyňa, juhovýchodným smerom je to mesto Modra. Vrchol traverzuje Štefánikova magistrála.

## Opis
Javorina je súčasťou hlavného hrebeňa Malých Karpát, ktorý od juhu vedie zo sedla Baba a smeruje na Skalnatú (). Západne susedí Krížnica (), severne Mešťanková () a Vysoká (), východne Čertov kopec (), Jágrová () a Skalnatá () a južne Čmeľok (). Severne sa zvažujúce svahy odvodňuje Javorinka, západné Furtský potok, oba smerujúce do Maliny v povodí rieky Morava. Juhovýchodné svahy sú pramennou oblasťou Blatiny, ktorá smeruje do Malého Dunaja. Vrch patrí do Chránenej krajinnej oblasti Malé Karpaty.

### Výhľady
Riedky lesný porast vrcholovej časti s malými odlesnenými lúkami umožňuje obmedzený výhľad. Z vhodných miest je tak možno vidieť okolité vrchy Malých Karpát a Borskú nížinu, pri priaznivých podmienkach tiež časť Bielych Karpát a predhorie Álp.
 
### Prístup
Východne od vrcholu vedie Štefánikova magistrála v trase Cesty hrdinov SNP, ktorú v blízkom sedle križuje chodník z Perneka. Na vrchol tak vedie neznačený chodník.

* po  červeno značenej magistrále:
** od severu od obce Sološnica (rázc. Sološnická dolina) cez rázc. Čermák
** od juhu z Pezinskej Baby cez Sedlo pod Javorinou
* po  žlto značenom chodníku cez Sedlo pod Javorinou:
** zo západu z obce Pernek
** od východu z Modry-Piesku cez rázc. Čermák
* po  zelenej značke z obce Kuchyňa cez rázc. Čermák

## Referencie

## Pozri aj
* Pezinské Karpaty
* Kuchynská hornatina
* Zoznam vrcholov v Malých Karpatoch

## Externé odkazy
* Poloha na turistickej mape

Kategória:Vrchy v Malých Karpatoch
Kategória:Vrchy pod 1000 metrov na Slovensku
Kategória:Vrchy v okrese Malacky
Kategória:Kuchyňa (okres Malacky)
Kategória:Pernek
Jágrová (vrch v Malých Karpatoch)

**Jágrová** () je vrch v pohorí Malé Karpaty. Leží nad obcou Pernek, približne  severozápadne od Modry. 

## Poloha
Nachádza sa na juhu strednej časti pohoria, v geomorfologickom podcelku Pezinské Karpaty a jej časti Kuchynská hornatina. Vrch leží v Bratislavskom kraji, na pomedzí okresov Malacky a Pezinok a zasahuje na katastrálne územie obcí Kuchyňa, Pernek a mesta Pezinok. Najbližšími sídlami sú západne situovaný Pernek a severozápadne ležiaca Kuchyňa. Vrcholom prechádza Štefánikova magistrála.

## Opis
Nevýrazná Jágrová je súčasťou hlavného hrebeňa, ktorý vedie zo sedla Baba k Vysokej (). Plytké sedlo oddeľuje severovýchodne susediaci Čertov kopec (), východne leží Skalnatá (), juhovýchodne Hrubý Ostrý () a Veľká homoľa (), južne Čmeľok () a západne vrch Javorina (). Severné svahy odvodňuje potok Javorinka do Maliny v povodí rieky Morava, voda z južnej časti vrchu odteká riečkou Blatinou do Malého Dunaja. Vrch leží v Chránenej krajinnej oblasti Malé Karpaty.

### Výhľady
Vrchol nevýraznej Jágrovej pokrýva hustý lesný porast, zamedzujúci súvislejší rozhľad. V okolí je však niekoľko lokalít s riedkou vegetáciou, odkiaľ je vidieť susedné vrchy Malých Karpát, no tiež Borskú a časť Podunajskej nížiny. Pri priaznivých podmienkach je výnimočne vidieť aj časť Vtáčnika, Tribča a predhorie Álp.
 
## Prístup
* po  žlto značenom chodníku cez Sedlo pod Javorinou:
** zo západu z obce Pernek
** od východu z Modry-Harmónie cez rázc. Vápenka
* po  červeno značenej magistrále:
** od severu od obce Sološnica (rázc. Sološnická dolina) cez rázc. Čermák
** od juhu z Pezinskej Baby cez Sedlo pod Javorinou

## Referencie

## Pozri aj
* Pezinské Karpaty
* Kuchynská hornatina
* Zoznam vrcholov v Malých Karpatoch

## Externé odkazy
* Poloha na turistickej mape

Kategória:Vrchy v Malých Karpatoch
Kategória:Vrchy pod 1000 metrov na Slovensku
Kategória:Vrchy v okrese Malacky
Kategória:Vrchy v okrese Pezinok
Kategória:Kuchyňa (okres Malacky)
Kategória:Pernek
Kategória:Pezinok
Družba (fontána)

náhľad|Fontána Družba s námestím
náhľad|Fontána v roku 2017

**Fontána Družba** je najväčšia fontána v Bratislave, nachádza sa na Námestí slobody.

Postavená bola v rokoch 1979 až 1980 podľa návrhu sochárov Juraja Hovorku, Tibora Bártfaya a Karola Lacka a architektov Virgila Droppu a Juraja Hlavicu. Fontánu tvorí bazén a 9 metrová plastika lipového kvetu s hmotnosťou 12 ton. Priemer bazéna má 45 metrov, v minulosti fontána na svoju prevádzku vyžadovala až 2 000 kubických metrov vody. Po rekonštrukcii (2021 - 2023) v nej cirkuluje už len 200 kubických metrov.

Pod fontánou sa nachádza tunel a relatívne veľká strojovňa. Kvôli sústavnému zatekaniu z dôvodu nedostatočnej údržby po roku 1989 boli technologické a elektrické zariadenia, ako aj hydroizolácia bazéna, značne poškodené.

Od roku 2007 bola fontána mimo prevádzky, jej obnova stála okolo 1 milión eur. V roku 2021 začali Metropolitný inštitút Bratislavy (MIB) a Magistrát hlavného mesta SR Bratislavy s jej obnovou, ktorá pôvodne mala trvať jeden rok. Po obnove sa fontána viac sprístupnila verejnosti, je možné vojsť priamo do priestoru bazénov a tiež je menej náročná na spotrebu vody. Obnovou prešla aj plastika lipového kvetu, ktorý bol očistený, vďaka čomu získal pôvodný lesk. Rekonštrukciou prešla aj strojovňa a rozvody fontány, doplnené boli moderné technológie.

Rekonštrukcia fontány sa zrealizovala spoločne s obnovou bezprostredného okolia Námestia slobody. Po rozsiahlej rekonštrukcii fontány a námestia boli obe sprístupnené 24. júna 2023, v rovnaký deň bola slávnostne spustená fontána.. Ako informoval Metropolitný inštitút Bratislavy, stalo sa tak po 16 rokoch, počas ktorých bola najväčšia fontána na Slovensku vypustená. Fontána môže byť zapnutá v dvoch rôznych režimoch striekania klasický - so suchými okrajmi segmentov a nízkou hladinou (do 7 cm) a kaskádový režim: slávnostný režim odkazujúci na pôvodný kaskádový koncept fontány, segmenty sú plnené až po okraj a voda kaskádovito prepadá z vyššieho do nižšieho segmentu.

Odstránenie bariér pre vstup do fontány sa však nie všetkým páči. "Kúpalisko nepatrí pred úrad vlády", napísal Jakub Lipták.

## Referencie

## Zdroje

Kategória:Fontány v Bratislave
Kategória:Staré Mesto (Bratislava)